DA Den Europæiske Unions Tidende C 177/5

Kortfattede oplysninger fra medlemsstaterne om statsstøtte, der ydes i overensstemmelse med Kommissionens forordning (EF) nr. 1857/2006 om anvendelse af EF-traktatens artikel 87 og 88 på statsstøtte til små og mellemstore virksomheder, der beskæftiger sig med produktion af landbrugsprodukter, og om ændring af forordning (EF) nr. 70/2001

2009/C 177/03

Støtte nr.: XA 74/09

Medlemsstat: Nederlandene

Region: —

Støtteordningens benævnelse eller navnet på den virksomhed, der modtager en individuel støtte: Kennisverbreding biologische landbouw ten behoeve van omschakeling van gangbare landbouw naar biologische landbouw.

Retsgrundlag: Artikel 21.13 i Wet tot vaststelling van de begrotingsstaten van het Ministerie van Landbouw, Natuur en Voedselkwaliteit (XIV) voor het jaar 2009.

Forventede årlige udgifter til ordningen eller det samlede individuelle støttebeløb: 0,1 mio. EUR

Maksimal støtteintensitet: 100 %

Gennemførelsesdato: Hurtigst muligt, i overensstemmelse med artikel 20, stk. 1, i forordning (EF) nr. 1857/2006.

Ordningens eller den individuelle støttes varighed: Fra det ovennævnte tidspunkt til og med den 1.1.2012.

Målet med støtten: Det nederlandske ministerium for landbrug, natur og fødevarekvalitet (LNV) deltager i tilrettelæggelsen af møder med henblik på videndeling om økologisk drift og indsigt i afsætningsmarkederne for økologiske primærprodukter. Disse møder tilrettelægges forskellige steder i landet, og der er fri adgang for alle interesserede landmænd fra små og mellemstore virksomheder i overensstemmelse med artikel 15, stk. 4, i forordning (EF) nr. 1857/2006. Det er sigtet med den foreliggende støtteforanstaltning at oplyse og rådgive de deltagende landmænd. På disse møder får landmændene den oplysning og rådgivning, der kan bidrage til at mindske de hindringer, som afholder landmændene fra at omlægge til økologisk landbrug. Denne rådgivning må derfor betragtes som videnudveksling efter artikel 15, stk. 2, litra d), i forordning (EF) nr. 1857/2006. LNV bidrager til tilrettelæggelsen af disse møder og yder derfor ingen direkte betalinger til landmændene i overensstemmelse med artikel 15, stk. 3, i ovennævnte forordning.

Derudover bidrager LNV til oprettelsen af et websted med relevante oplysninger for de landmænd, som er interesserede i eventuelt at omlægge til økologisk landbrug. Dette bidrag er i overensstemmelse med artikel 15, stk. 2, litra d), nr. iii), i forordning (EF) nr. 1857/2006.

Berørt(e) sektor(er): Alle landbrugsbedrifter med primærproduktion af de produkter, der er opført i EF-traktatens bilag I.

Den støttetildelende myndigheds navn og adresse:

Ministerie van Landbouw Natuur en Voedselkwaliteit Postbus 20401 2500 EK Den Haag NEDERLAND

Websted: http://www.minlnv.nl/portal/page?_pageid=116,1640827&_dad=portal&_schema=PORTAL

(nederst på siden)

Andre oplysninger: Det nederlandske ministerium for landbrug, natur og fødevarekvalitet (LNV) deltager i tilrettelæggelsen af møder med henblik på videndeling om økologisk drift og indsigt i afsætningsmarkederne for økologiske primærprodukter. Disse møder tilrettelægges forskellige steder i landet, og der er fri adgang for alle interesserede landmænd fra små og mellemstore virksomheder i overensstemmelse med artikel 15, stk. 4, i forordning (EF) nr. 1857/2006. Det er sigtet med den foreliggende støtteforanstaltning at oplyse og rådgive de deltagende landmænd. På disse møder får landmændene den oplysning og rådgivning, der kan bidrage til at mindske de hindringer, som afholder landmændene fra at omlægge til økologisk landbrug. Denne rådgivning må derfor betragtes som videnudveksling efter artikel 15, stk. 2, litra d), i forordning (EF) nr. 1857/2006. LNV bidrager til tilrettelæggelsen af disse møder og yder derfor ingen direkte betalinger til landmændene i overensstemmelse med artikel 15, stk. 3, i ovennævnte forordning.

Derudover bidrager LNV til oprettelsen af et websted med relevante oplysninger for de landmænd, som er interesserede i eventuelt at omlægge til økologisk landbrug. Dette bidrag er i overensstemmelse med artikel 15, stk. 2, litra d), nr. iii), i forordning (EF) nr. 1857/2006.

Støtte nr.: XA 78/09

Medlemsstat: Spanien

Region: Comunitat Valenciana (den selvstyrende region Valencia)

Støtteordningens benævnelse eller navnet på den virksomhed, der modtager individuel støtte: Fedacova

Retsgrundlag: Propuesta de Resolución del expediente acogido a la linea »Programas intersectoriales en materia de tributos y valores de la Calidad Agroalimentaria« (beslutningsforslag om tværsektorielle programmer vedrørende fødevarekvalitet)

Forventede årlige udgifter til ordningen eller det samlede individuelle støttebeløb: 145 000 EUR

Maksimal støtteintensitet: 100 %

Gennemførelsesdato: Fra datoen for offentliggørelsen af registreringsnummeret på ansøgningen om fritagelse på webstedet for Kommissionens Generaldirektorat for Landbrug og Udvikling af Landdistrikter.

Ordningens eller den individuelle støttes varighed: December 2009

Målet med støtten: Afholdelse af temadage om fødevarekvalitet, fødevaresikkerhed og fødevarer i den selvstyrende region Valencia; offentliggørelse af indlæg under temadagene, tekniske undersøgelser og rapporter om fødevaresektorens karakterisering. Observatorium vedrørende sektorspecifik konkurrenceevne. Tekniske, informative og undervisningsrelaterede rapporter, beretninger og materialer. Udformning og planlægning af undersøgelse af fødevaresektoren i den selvstyrende region Valencia. Uddannelse: Kurser vedrørende autokontrolsystemet HACCP for honningemballage. Udformning og anvendelse af krav om hygiejne og sporbarhed samt HACCP i fødevarevirksomhederne. Certificering af systemer for fødevaresikkerhed; websted vedrørende fødevaresektorens karakterisering. Deltagelse i messer og fora for udveksling af knowhow mellem virksomheder.

Aktiviteter omhandlet i artikel 14 og 15 i Kommissionens forordning (EF) nr. 1857/2006 af 15. december 2006.

Berørt(e) sektor(er): Små og mellemstore virksomheder i landbrugsfødevaresektoren i den selvstyrende region Valencia.

Den støttetildelende myndigheds navn og adresse:

Conselleria de Agricultura Pesca y Alimentación C/Amadeo de Saboya, 2 46010 Valencia ESPAÑA

Websted: http://www.agricultura.gva.es/especiales/ayudas_agrarias/pdf/FEDACOVA.pdf

Andre oplysninger: —

Generaldirektøren for afsætning Marta VALSANGIACOMO GIL

Støtte nr.: XA 92/09

Medlemsstat: Tyskland

Region: Rheinland-Pfalz

Støtteordningens benævnelse eller navnet på den virksomhed, der modtager en individuel støtte: Gewährung von Beihilfen nach der Beihilfesatzung der Tierseuchenkasse Rheinland-Pfalz

Retsgrundlag: Beihilfesatzung der Tierseuchenkasse von Rheinland-Pfalz über die Gewährung von Beihilfen (endnu ikke offentliggjort udkast)

Forventede årlige udgifter til ordningen eller det samlede individuelle støttebeløb, der ydes til virksomheden: 3,3 mio. EUR i samlede udgifter i henhold til ordningen

Maksimal støtteintensitet: Højst 100 %

Gennemførelsesdato: Fra Kommissionens offentliggørelse på Internettet i overensstemmelse med artikel 20, stk. 1, i forordning (EF) nr. 1857/2006, tidligst den 1.1.2009

Ordningens eller den individuelle støttes varighed:

Målet med støtten: Dyresygdomme (artikel 10 i forordning (EF) nr. 1857/2006)

Teknisk bistand i landbrugssektoren — konsulenttjenester vedrørende dyresundhed (artikel 15, stk. 2, litra c), i forordning (EF) nr. 1857/2006)

Berørte erhvervssektorer: A104 — Animalsk produktion

Den støttetildelende myndigheds navn og adresse:

Tierseuchenkasse Rheinland-Pfalz Anstalt des Öffentlichen Rechts Burgenlandstraße 7 55543 Bad Kreuznach DEUTSCHLAND

Websted: http://www.lwk-rlp.de/bilder/mediafile_9137_Beihilfesatzung_2009_INTERNET_.pdf

Andre oplysninger: Al støtte i henhold til artikel 10 i forordning (EF) nr. 1857/2006 ydes i forbindelse med dyresygdomme, som er omfattet af Fællesskabets eller enkeltstaternes rets- eller forvaltningsforskrifter.

Støtte i forbindelse med tab af dyr ydes kun til dyresygdomme, der er opført på Det Internationale Kontor for Epizootiers liste over sygdomme og/eller i bilaget til Rådets direktiv 90/424/EØF, og hvis udbrud er konstateret af de ansvarlige veterinærmyndigheder.

Støtten vedrører ikke dyresygdomme, for hvilke der i EF-bestemmelserne er fastsat særlige afgifter for kontrolforanstaltninger.

Støtten vedrører ikke foranstaltninger, for hvilke det i EF-bestemmelserne er fastsat, at udgifterne til sådanne foranstaltninger skal bæres af landbrugsbedriften.

Støtte nr.: XA 95/09

Medlemsstat: Kongeriget Spanien

Region: Comunidad Autónoma de Canarias (Den selvstyrende region De Kanariske Øer)

Støtteordningens benævnelse: Subvenciones destinadas al fomento de las Agrupaciones de Defensa Sanitaria Ganaderas de Canarias

Retsgrundlag: Proyecto de Orden de la Consejería De Agricultura, Ganadería, Pesca Y Alimentación por la que se convocan, durante el ejercicio de 2009, las subvenciones destinadas al fomento de las Agrupaciones de Defensa Sanitaria Ganaderas de Canarias.

Forventede årlige udgifter til ordningen: 600 432 EUR

Maksimal støtteintensitet: Ifølge ovennævnte bekendtgørelses artikel 3 kan det i artikel 1 omhandlede støttebeløb dække op til 75 % af programmets omkostninger. Medmindre andet fremgår af artikel 5, stk. 3, i kongelig anordning nr. 428/2003 af 11. april 2003, må bevillinger, der tildeles de foranstaltninger, som Ministerio de Medio Ambiente, y Medio Rural y Marino (det spanske ministerium for miljø, landdistrikter og maritime anliggender) angiver i sin forslagsindkaldelse, kun dække op til 50 % af programmets samlede omkostninger. Den selvstyrende region De Kanariske Øer må tildele bevillinger, hvorved der suppleres op til den tilladte maksimumssats.

I overensstemmelse med artikel 10, stk. 1, i forordning (EF) nr. 1857/2006 må støtten ikke omfatte direkte betaling af penge. Støtten ydes til de berettigede i form af subsidierede tjenesteydelser, der skal være tilgængelige for alle berettigede personer i det pågældende område og bygge på objektivt definerede betingelser.

Gennemførelsesdato: Fra offentliggørelsen af registreringsnummeret på ansøgningen om fritagelse, jf. forordning (EF) nr. 1857/2006, på webstedet for Kommissionens Generaldirektorat for Landbrug og Udvikling af Landdistrikter

Ordningens eller den individuelle støttes varighed: Fra den 7.10.2008 til og med den 6.10.2009, eller indtil finansieringsbeløbet (600 432 EUR) er opbrugt.

Målet med støtten: De mål, som er fastlagt i artikel 10 i forordning (EF) nr. 1857/2006, dvs. udryddelse af dyre- og plantesygdomme og skadedyrsangreb.

Husdyrbrug (arter) Type husdyrbrug: Dyr KVÆG Avl af malkekvæg, kødkvæg eller blandet kvæg — Antal avlsdyr af hankøn — Antal avlsdyr af hunkøn Produktionsbrug — Antal dyr FÅR/GEDER Avl af malkedyr, køddyr eller blandet — Antal avlsdyr af hankøn — Antal avlsdyr af hunkøn SVIN Produktion — Antal orner — Antal søer ÆGLÆGGENDE FJERKRÆ Produktion af æg — Antal høns Dyr til produktion af æg — Antal hønniker KØDFJERKRÆ Kødproduktion — Antal tilstedeværende høns KANINER Kødproduktion — Antal avlsdyr af hankøn — Antal avlsdyr af hunkøn STRUDSE Kødproduktion — Antal avlsdyr DROMEDARER — Antal dyr i alt BIER — Antal bistader i alt

Sundhedsprogrammerne vil blive gennemført på bedrifter, som er medlem af en ADSG, der skal være registreret i De Kanariske Øers register over husdyrbrug med behørigt ajourførte data, og der bør kun tages hensyn til leverancer mellem den 1. januar og den 28. februar 2009 i henhold til artikel 4.3 i kongelig anordning nr. 479/2004 af 26. marts 2004 om oprettelse og regulering af registret over husdyrbrug.

Et husdyrbrug kan kun være medlem af én ADGS, medmindre den er af en anden type.

A. udgifter til veterinærtjenester, som er ansvarlige for sundhedsprogrammet

B. udgifter til veterinærlægemidler, der anvendes i forbindelse med gennemførelsen af sundhedsprogrammet, herunder til analyse- og diagnosticeringsprøver og alt, hvad der vedrører husdyrbrugets normale drift.

Berørt(e) sektor(er): Alle husdyrbrug, som er medlem af en sammenslutning til beskyttelse af husdyrs sundhed (ADGS).

Den støttetildelende myndigheds navn og adresse:

Consejería de Agricultura, Ganadería, Pesca y Alimentación (Dirección General de Ganadería) Edificio Usos Múltiples II Avda. José Manuel Guimerá, 8, 3a planta 38071 Santa Cruz de Tenerife ESPAÑA

Websted: http//www.gobiernodecanarias.org/agricultura/otros/reglamento_CE_pymes.htm

Støtte nr.: XA 106/09

Medlemsstat: Spanien

Region: Cantabrien

Støtteordningens benævnelse eller navnet på den virksomhed, der modtager individuel støtte: Subvenciones destinadas al fomento de las Agrupaciones de Defensa Sanitaria Ganaderas de Canarias

Retsgrundlag: Orden DES/12/2008, de 7 de marzo, por la que se establecen normas de control sanitario y de desarrollo de las Campañas de Saneamiento de la Cabaña Bovina Ovina y Caprina (bekendtgørelse om standarder for sundhedskontrol og saneringskampagner for kvæg-, fåre- og gedebestanden).

Orden de 1 de junio de 2001, por la que se regula la realización de vaciados sanitarios en las explotaciones de ganado bovino, ovino y caprino en el marco de las campañas de saneamiento (bekendtgørelse om gennemførelse af sanering af kvæg-, fåre- og gedebestanden som led i saneringskampagnerne).

Orden DES/66/2008, de 24 de noviembre, por la que se establecen las bases reguladoras y se convocan para el año 2009 ayudas a la reposición de las explotaciones de ganado vacuno, ovino y caprino, objeto de vaciado sanitario (bekendtgørelse om fastlæggelse af reguleringsgrundlag og indkaldelse for 2009 af støtte til genetablering af kvæg-, fåre- og gedebestande, som er blevet saneret).

Forventede årlige udgifter til ordningen eller det samlede individuelle støttebeløb, der er ydet virksomheden: 600 000 EUR pr. år

Maksimal støtteintensitet: Støtten varierer mellem 240, 600 og 800 EUR, afhængigt af avlsværdien af det genindsatte dyr. Det gennemsnitlige støttebeløb pr. dyr lagt sammen med godtgørelsen for slagtning og for kødets værdi må under ingen omstændigheder overstige den begrundede gennemsnitsværdi for de indkøbte dyr, der anmodes om støtte til.

Der kan højst ydes erstatning for 75 % af en bedrifts gennemsnitlige dyrebestand i de tre år, der gik forud for gennemførelsen af saneringen.

Den maksimale støtte pr. ansøger er 59 999 EUR.

Gennemførelsesdato: Fra datoen for offentliggørelsen af registreringsnummeret på ansøgningen om fritagelse på webstedet for Kommissionens Generaldirektorat for Landbrug og Udvikling af Landdistrikter.

Ordningens eller den individuelle støttes varighed: Indtil den 31.12.2013

Målet med støtten: Målet med støtten er at kompensere landbrugerne for tab som følge af slagtning af kødraceavlskvæg, mælkeraceavlskvæg og avlsfår og -geder som led i gennemførelsen af nationale programmer for udryddelse og at gøre det lettere at genindsætte en avlsdyrsbesætning af samme størrelse som før sygdomsudbruddet, jf. artikel 10 i forordning (EF) nr. 1857/2006.

Støtten ydes inden for rammerne af bekæmpelsen af sygdomme, der er omfattet af nationale programmer for udryddelse, primært kvægtuberkulose og/eller -brucellose, og derfor

er der tale om sygdomme, hvis udbrud er officielt bekræftet af de offentlige myndigheder

indgår støtten i et offentligt og obligatorisk fællesskabsprogram, nationalt og regionalt program for udryddelse

ydes støtten ikke til foranstaltninger, for hvilke udgifterne skal afholdes af landbrugsbedrifterne

er der ikke tale om sygdomme, for hvilke der i EF-bestemmelserne er indført særlige afgifter til finansiering af bekæmpelsesforanstaltninger

skal dyrene være blevet slagtet som led i officielle saneringsforanstaltninger

er støtteordningen i overensstemmelse med artikel 10, stk. 8, i forordning (EF) nr. 1857/2006

ydes støtten kun til landbrugsbedrifter, der betragtes som små og mellemstore virksomheder.

Støtteberettigede udgifter: Genindsætningsdyrenes anskaffelsesværdi; det gennemsnitlige støttebeløb pr. dyr lagt sammen med godtgørelsen for slagtning og for kødets værdi må under ingen omstændigheder overstige den begrundede gennemsnitsværdi for de indkøbte dyr, der anmodes om støtte til.

Berørt(e) sektor(er): Kødraceavlskvæg, mælkeraceavlskvæg, kødavlsfår og -geder og mælkeavslfår og -geder

Den støttetildelende myndigheds navn og adresse:

Consejeria de Desarrollo Rural, Ganaderia, Pesca y Biodiversidad Dirección General de Ganaderia C/Gutierrez Solana s/n (Edificio Europa) 39011 Santander ESPAÑA

Websted: http://boc.gobcantabria.es/boc/datos/MES%202008-12/OR%202008-12-04%20235/PDF/16375-16378.pdf

Andre oplysninger: —